**XIV. Slovensko – poľské hospodárske fórum**

V koncertnej sále Reduty v Spišskej Novej Vsi sa dňa 4. novembra 2015 sa uskutočnilo významné medzinárodné podujatie pod záštitou Veľvyslanectva Poľskej republiky na Slovensku a Veľvyslanectva Slovenskej republiky vo Varšave.   Združenie Euroregión Tatry Kežmarok každoročne organizuje Slovensko-poľské hospodárske fórum, ktoré prispieva už viac ako jedno desaťročie k rozvoju hospodárskych vzťahov medzi Slovenskom a Poľskom. **Hlavnou témou tohtoročného fóra** bol **program INTERREG V-A Poľsko - Slovensko 2014 - 2020**a**Vývoj slovensko-poľských obchodných vzťahov v kontexte nového programovacieho obdobia - impulz pre rozvoj vzájomných investícií.** Fórum bolo venované podnikateľským subjektom, odborníkom pôsobiacim v štátnej správe, samospráve a odbornej verejnosti. Zúčastneným subjektom z oboch strán hranice sa prihovorili aj **J. E. Veľvyslanec Slovenskej republiky v Poľsku Dušan Krištofík** a **titulárny veľvyslanec Veľvyslanectva Poľskej republiky v Bratislave Stanisław Borek. Toto významné podujatie obohatil aj krátky kultúrny program v podaní žiakov Základnej umeleckej školy Dezidera Štraucha zo Smižian, v rámci ktorého odzneli spišské ľudové piesne v interpretácii detskej ľudovej hudby Oriešok a speváckej skupiny Šafolka.**

**Mgr. Marcela Maniaková**